《贵阳雅颂二十四首同翠渠作 其二十四 都台叠瑞》
明代·祁顺

和气能致祥，人心妙通物。中丞脩厥德，瑞产重叠出。

神瓜与落酥，一蒂二三实。枯松再发荣，嘉谷自坚栗。

边城有颂歌，并入诗人笔。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。